stanford-oval/wikipedia huggingface dataset:
מוזיאון האופנוע של לונדון

| --- | --- |


 מידע כללי
 סוג:  מוזיאון לתחבורה 
 כתובת:  גרינפורד 
 מיקום:  גרינפורד 
 מדינה:  הממלכה המאוחדת 
 מבקרים בשנה:  250,000
 הקמה ובנייה
 תקופת הבנייה:  ?–1999
 תאריך פתיחה רשמי:  1999 
 תאריך פירוק:  אוקטובר 2019 
 קואורדינטות:  51°31′51″N 0°21′16″W﻿ / ﻿51.5309°N 0.3545°W﻿ / 51.5309; -0.3545
 אתר רשמי
  (למפת לונדון מוגדלת) קנט סארי ברקשייר בקינגהאם הרטפורדשייר אסקסמוזיאון האופנוע של לונדון(למפת לונדון רגילה) קנט סארי בר. בקי. הרטפורדשייר אסקסמוזיאון האופנוע של לונדון(למפת רובע אילינג רגילה) הילינגדון הארו ברנט האונסלומוזיאון האופנוע של לונדון(למפת רובע אילינג מוגדלת) הילינגדון הארו ברנט האונסלומוזיאון האופנוע של לונדון
 
מוזיאון האופנוע של לונדון היה מוזיאון, שפעל ברובע אילינג בעיר לונדון בירת בריטניה משנת 1999 ועד 2019.
המוזיאון

ביל קרוסבי, מייסד המוזיאון, אסף דגמי אופנועים מאז 1960. חלק מאוספו הוצג במיקומים ארעיים שונים, ובמאי 1999 הוא ייסד את המוזיאון בפרבר גרינפורד (אנ') שברובע אילינג. הוא נוסד כאגודת צדקה והופעל על ידי מתנדבים. היה מסונף לאגודת האופנוע הבריטית (אנ'), אף היא אגודת צדקה.
אוסף המוזיאון כלל כ-150 דגמי אופנועים של יצרנים ידועים מבריטניה ומחוץ לה, דוגמת BSA, טריומף (אנ'), נורטון (אנ'), קובנטרי-איגל (אנ') ראדג' (אנ') ווינסנט (אנ'). שנות הייצור של האופנועים שבאוסף נעו בין 1902 ל-1993. המוזיאון ניסה לגייס כסף כדי להגדיל את שטח התצוגה שלו עבור 60 אופנועים נוספים. מספר המבקרים השנתי במוזיאון הגיע עד 250 אלף.
המוזיאון זכה לסיקור מצד מספר מגזיני אופנועים בבריטניה ופריטים מאוספו הוצגו בסדרות הטלוויזיה איסטאנדרס ו-Dad's Army ובערוץ הטלוויזיה לשעבר Men & Motors וכן בסדרת הטלוויזיה האמריקאית American Chopper.
באוקטובר 2019 נסגר המוזיאון לאחר שלא היה מסוגל עוד לממן את הוצאותיו השוטפות. האופנועים והפריטים האחרים שבאוספיו נמכרו. מייסד המוזיאון ביל קרוסבי מת במרץ 2020 בגיל 87.
הערות שוליים

↑  מקור: עמוד הפייסבוק של המוזיאון.
מארק פרייס

ויליאם מארק פרייס (באנגלית: William Mark Price; נולד ב-15 בפברואר 1964) הוא כדורסלן עבר אמריקאי ששיחק בעמדת הרכז. נחשב לאחד מהקלעים הטובים בתולדות המשחק ומחזיק בשיא ה-NBA לאחוזי קליעה מקו העונשין. בנוסף ליכולת הקליעה נחשב למוסר מצטיין ומדורג שני בין מוסרי האסיסטים של קבוצת קליבלנד קאבלירס בכל הזמנים אחרי לברון ג'יימס.
פרייס נחשב לאחד משחקניה המובילים של קליבלנד קאבלירס בכל הזמנים והוא מחזיק בשיא הקבוצה בקליעות לשלוש נקודות ובאחוזי קליעה מקו העונשין. בעבר הוביל אותה גם בזריקות לשלוש נקודות, בחטיפות ובמדד יעילות, אך שיאים אלו נשברו על ידי לברון ג'יימס. הוא מדורג חמישי בין קלעי כל הזמנים של קליבלנד עם 9,543 נקודות בתשע עונות במדי הקבוצה. כמו כן, זכה במספר תוארי NBA, ביניהם ארבע בחירות למשחק האולסטאר וארבע בחירות לאחת מחמישיות העונה ב-NBA.
פרייס היה שותף לזכייתה של נבחרת ארצות הברית במדליית הזהב באליפות העולם בכדורסל 1994 בקנדה.
ראשית חייו

פרייס שנולד בבאטרלסוויל שבאוקלהומה התקבל בשנת 1982 לאוניברסיטת ג'ורג'יה טק מליגת המחוז האטלנטי. בשתי עונות הראשונות במכללות, לא בלט ועל אף שהציג יכולת קליעה מצוינת לא הוביל את ג'ורג'יה להישגים. בעונת 1984/1985 פרץ לראשונה כשחקן מוביל בליגה המחוזית והוביל את ג'ורג'יה לראשות הליגה בסיום העונה הסדירה. הוא המשיך להוביל את ג'ורג'יה גם בפלייאוף המחוזי ולאחר ניצחון בסדרת הגמר נגד אוניברסיטת קרוליינה הצפונית זכה עימה באליפות ראשונה מזה 47 שנים. כמו כן, נבחר לשחקן העונה המחוזי לאחר שקבע ממוצעים של 16.7 נקודות, 2 כדורים חוזרים ו-4.3 אסיסטים למשחק. בטורניר אליפות המכללות המשיך להציג יכולת נהדרת והוביל את ג'ורג'יה שנעצרה רק בשלב שמונה האחרונות, אליו הגיעה לראשונה מזה 25 שנים. גם בעונה הבאה, האחרונה שלו במכללות, הציג יכולת מעולה ועמד על 17.4 נקודות, 2.8 כדורים חוזרים ו-4.4 אסיסטים למשחק. גם ג'ורג'יה הציגה יכולת קבוצתית טובה והעפילה בפעם השנייה ברציפות לטורניר אליפות המכללות, אך הפעם נעצרה כבר בשלב 16 האחרונות.
פרייס נבחר לחמישיית העונה בליגת המחוז האטלנטי בכל ארבע עונותיו בג'ורג'יה. כמו כן, נבחר לחמישיית העונה השנייה ב-NCAA בשנת 1985 ולחמישיית העונה השלישית ב-1986. כהוקרה לתרומתו הרבה לקבוצה תלתה אוניברסיטת ג'ורג'יה טק את מספר גופייתו ואף לא שחקן ילבש אותה בעתיד.
קריירה ב-NBA > השנים הראשונות

בתום לימודיו, נרשם פרייס לדראפט ה-NBA לשנת 1986 ונבחר במקום ה-25 על ידי דאלאס מאבריקס, ממנה הועבר כבר ביום הדראפט לקליבלנד קאבלירס. כבר בעונת הרוקי שלו, הציג יכולות קליעה ומסירה משובחות, אך לא זכה לדקות משחק רבות וסיים את העונה עם ממוצעים של 7 נקודות ו-3 אסיסטים למשחק בלבד. בעקבות יכולת קבוצתית חלשה של חבריו לקליבלנד ובזכות יכולת מרשימה במשחקי קדם העונה, החל פרייס לקבל דקות משחק רבות בעונת 1987/1988 והפך לאחד מהשחקנים המובילים של הקבוצה. הוא פתח את העונה בצורה טובה במיוחד וב-14 בנובמבר 1987 אף השיג דאבל-דאבל ראשון בקריירה, כאשר קלע 20 נקודות ומסר 10 אסיסטים במשחק נגד דטרויט פיסטונס. גם בהמשך שמר על יציבות ביכולתו והוביל את קליבלנד למאזן חיובי (40-42) לראשונה מאז עונת 1977/1978 ולעלייה ראשונה בתקופתו לפלייאוף. קליבלנד שבהובלת פרייס הציגה יכולת מרשימה במהלך העונה הסדירה, הוגרלה לשחק נגד שיקגו בולס, אותה הוביל מייקל ג'ורדן כבר בסיבוב הראשון ולמרות סדרה מצוינת של פרייס שקלע 21 נקודות ומסר 7.6 אסיסטים בממוצע, הפסידה הקבוצה 2-3 והודחה מהפלייאוף. בעונת 1988/1989 המשיך בשיפור יכולתו והפך לאחד השחקנים הבולטים בליגה. הוא הוביל את קליבלנד למקום השני בליגה בסיום העונה הסדירה ולמאזן הניצחונות הטוב בתולדותיה (25-57). כמו כן, נבחר לראשונה בקריירה לחמישיית העונה השלישית, לאחר שקבע ממוצעים של 18.9 נקודות, 8.4 אסיסטים ו-3 כדורים חוזרים למשחק. עם זאת, נכשל שוב בניסיון לעבור סיבוב בפלייאוף, לאחר הפסד בשנייה האחרונה של המשחק החמישי והמכריע בסדרה נוספת נגד שיקגו בולס, שהגיעה כתוצאה מסל הניצחון של מייקל ג'ורדן שנייה לסיום המשחק שקבע ניצחון 100-101 לשיקגו, סל אשר נחשב לאחד מסלי הניצחון הגדולים בכל הזמנים וכונה "הזריקה" ("The Shot").
קריירה ב-NBA > סיום הקריירה

עם מעברו של פרייס לוושינגטון, ירד משמעותית ביכולתו ואף נפצע באחד ממשחקי קדם העונה והושבת לחודשיים. הוא חזר לשחק ב-10 בינואר 1996, אך גילה סימני חלודה וחולשה פיזית ולאחר שבועיים נפצע שוב ונעדר עד לסיום העונה.
לקראת עונת 1996/1997 עבר לגולדן סטייט ווריורס, בה היה לשחקן משמעותי וזכה לקרדיט רב ממאמנו למרות גילו המתקדם. הוא קיבל כ-27 דקות בממוצע למשחק וקבע ממוצעים טובים של 11.3 נקודות, 4.9 אסיסטים ו-2.6 כדורים חוזרים. עם זאת, לא הצליח להוביל את הווריורס לפלייאוף והועבר לאורלנדו מג'יק תמורת בריאן שואו ודייוויד ואיופן. מפאת גילו לא קיבל דקות משחק רבות באורלנדו ושותף רק ב-63 משחקים במהלך העונה הסדירה. משחקו האחרון בקריירה היה נגד שארלוט הורנטס ב-19 באפריל 1998, משחק אותו סיים ללא נקודות (0 מ-6 מהשדה), אך עם 5 אסיסטים וחטיפה ב-12 דקות. לאחר משחק זה הודיע פרייס רשמית על פרישתו ממשחק פעיל.
סטטיסטיקות קריירה ב-NBA > עונה סדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 1986/1987 | קליבלנד | 67 | 0 | 18.2 | .408 | .329 | .833 | 1.7 | 3.0 | .6 | .1 | 6.9 |
| 1987/1988 | קליבלנד | 80 | 79 | 32.8 | .506 | .486 | .877 | 2.3 | 6.0 | 1.2 | .2 | 16.0 |
| 1988/1989 | קליבלנד | 75 | 74 | 36.4 | .526 | .441 | .901 | 3.0 | 8.4 | 1.5 | .1 | 18.9 |
| 1989/1990 | קליבלנד | 73 | 73 | 37.1 | .459 | .406 | .888 | 3.4 | 9.1 | 1.6 | .1 | 19.6 |
| 1990/1991 | קליבלנד | 16 | 16 | 35.7 | .497 | .340 | .952 | 2.8 | 10.4 | 2.6 | .1 | 16.9 |
| 1991/1992 | קליבלנד | 72 | 72 | 29.7 | .488 | .387 | .947 | 2.4 | 7.4 | 1.3 | .2 | 17.3 |
| 1992/1993 | קליבלנד | 75 | 74 | 31.7 | .484 | .416 | .948 | 2.7 | 8.0 | 1.2 | .2 | 18.2 |
| 1993/1994 | קליבלנד | 76 | 73 | 31.4 | .478 | .397 | .888 | 3.0 | 7.8 | 1.4 | .1 | 17.3 |
| 1994/1995 | קליבלנד | 48 | 34 | 28.6 | .413 | .407 | .850 | 2.3 | 7.0 | .7 | .1 | 15.8 |
| 1995/1996 | וושינגטון | 7 | 1 | 18.1 | .300 | .333 | 1.000 | 1.0 | 2.6 | .9 | .0 | 8.0 |
| 1996/1997 | גולדן סטייט | 70 | 49 | 26.8 | .447 | .396 | .906 | 2.6 | 4.9 | 1.0 | .0 | 11.3 |
| 1997/1998 | אורלנדו | 63 | 33 | 22.7 | .431 | .335 | .845 | 2.0 | 4.7 | .8 | .1 | 9.5 |
| קריירה |  | 722 | 578 | 29.9 | .472 | .402 | .904 | 2.6 | 6.7 | 1.2 | .1 | 15.2 |
סטטיסטיקות קריירה ב-NBA > פלייאוף

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 1987/1988 | קליבלנד | 5 | 5 | 41.0 | .567 | .417 | .960 | 3.6 | 7.6 | .6 | .0 | 21.0 |
| 1988/1989 | קליבלנד | 4 | 4 | 39.5 | .386 | .375 | .933 | 3.3 | 5.5 | .8 | .0 | 16.0 |
| 1989/1990 | קליבלנד | 5 | 5 | 38.4 | .525 | .353 | 1.000 | 2.8 | 8.8 | 1.8 | .2 | 20.0 |
| 1991/1992 | קליבלנד | 17 | 17 | 35.5 | .496 | .362 | .904 | 2.5 | 7.5 | 1.4 | .2 | 19.2 |
| 1992/1993 | קליבלנד | 9 | 9 | 32.0 | .433 | .308 | .958 | 2.1 | 6.1 | 1.7 | .0 | 13.0 |
| 1993/1994 | קליבלנד | 3 | 3 | 34.0 | .349 | .222 | .929 | 2.0 | 4.7 | 1.3 | .0 | 15.0 |
| 1994/1995 | קליבלנד | 4 | 4 | 35.8 | .464 | .235 | .970 | 3.0 | 6.5 | 1.5 | .0 | 15.8 |
| קריירה |  | 47 | 47 | 36.0 | .464 | .337 | .944 | 2.6 | 7.0 | 1.2 | .1 | 17.4 |
תארים והישגים

אליפות הבית המרכזי:
סגנות: 1988/1989, 1991/1992, 1992/1993
אליפות המזרח:
סגנות: 1991/1992
מדליית זהב באליפות העולם: 1994
חמישיית העונה:
החמישייה הראשונה: 1992/1993
החמישייה השלישית: 1988/1989, 1991/1992, 1993/1994
4 בחירות למשחק האולסטאר: 1989, 1992, 1993, 1994
תחרות השלשות: 1993, 1994
מוביל ה-NBA באחוזי קליעה מקו העונשין: 1991/1992, 1992/1993, 1996/1997
מוביל כל הזמנים של ה-NBA באחוזי קליעה מקו העונשין עם 90.4 אחוזים בקריירה
הערות שוליים

1 2  סטטיסטיקות באתר Basketball-Reference.com
↑  עשרת סלי הניצחון הגדולים בתולדות פלייאוף ה-NBA באתר יוטיוב
↑  כתבה באגף ההיסטוריה של אתר nba.com
↑  NBA.com, Mark Price Career Stats
↑  הדקות, הריבאונדים, האסיסטים, החטיפות, החסימות והנקודות הם בממוצע למשחק.
| נבחרת ארצות הברית – אליפות העולם בכדורסל 1994 (מדליית זהב) |
| --- | --- | --- |
|  1  •  2  •  3  •  4 דיומרס •  5 פרייס •  6 קולמן •  7 קמפ •  8 סמית' •  9 מארלי •  10 מילר •   11 ק. ג'ונסון •  12 וילקינס • 13 אוניל •  14 מורנינג • 15 ל. ג'ונסון • מאמן: נלסון |  1  •  2  •  3  •  4 דיומרס •  5 פרייס •  6 קולמן •  7 קמפ •  8 סמית' •  9 מארלי •  10 מילר •   11 ק. ג'ונסון •  12 וילקינס • 13 אוניל •  14 מורנינג • 15 ל. ג'ונסון • מאמן: נלסון | ארצות הברית |
מאנש

מאנש (בצרפתית: Manche) הוא מחוז בצרפת בחבל נורמנדי תחתית, הנמצא בצפון צרפת המטרופולינית ונקרא על שם תעלת למאנש (השרוול). המחוז הוקם ב-4 במרץ 1790 והוא אחד מ-83 המחוזות המקוריים שנוצרו לאחר המהפכה הצרפתית. עד 1796 הייתה בירת המחוז קוטנס (Coutances), והיא חזרה לתפקד כבירת מאנש לאחר מלחמת העולם השנייה, בגלל ההרס הכמעט מוחלט של בירתה החדשה סן-לו (Saint-Lô) במהלך הפלישה לנורמנדי. לאחר שהאחרונה נבנתה מחדש, היא חזרה לתפקד כבירה.
מוקיים

מוקיים יווניים מאוסף דנדה, מוזיאון בוואריה לעת העתיקה, מינכן
קנטוריון רומאי עוטה מוקיים (שחזור מודרני)
מוקיים הם פריט שריון שנועד להגן על השוק ולעיתים הברכיים. היו נפוצים בשימוש צבאי מהעת העתיקה ועד סוף ימי הרנסאנס. המוקיים נזכרים עוד בתנ"ך כחלק מפריטי מיגונו של גוליית ונקראים "מצחת נחושת".
המוקיים עשויים מחומרים שוניים החל מבדים עבים ועד למוקיים עשויים ממתכת. המוקיים הגנו על השוקיים ולעיתים הוארכו עד הברכיים. אזורים אלה היו חשופים במיוחד לפגיעה מידי האויב כי לא כוסו במגן. יתרה מכך, הלוחם נהג להשען על רגלו בעת הקרב וכך הרגל הייתה פגיעה עוד יותר למכות מצד האויב.
המוקיים היו פריט שריון שאפיין חיל רגלים כבד ופרשים כבדים. לעיתים החייל לבש מוקיים על שתי הרגליים ולפעמים רק על רגל אחת, זו שהייתה מוצבת לפני גופו ועליה נשען בעת הטחת המכה ביריב.
בימי הביניים התפתחו המוקיים והגנו לא רק על החלק הקדמי של הרגל, אלא גם על החלק האחורי כדי למנוע פצעי חיתוך.
הערות שוליים

↑  שמואל א פרק 17 פסוק 6
מדינת האיחוד

| --- | --- |
דגל מדינת האיחודדגל מדינת האיחוד
 מדינה:  דרום סודאן דרום סודאן
 חבל ארץ:  הנילוס העליון הגדול
 בירת המדינה:  בנטיו
 שטח:  37,836.69 קמ"ר
 אוכלוסייה:  ‏
  ‑ במדינה:  585,801 (2008)
  ‑ צפיפות:  15 נפש לקמ"ר (2008)
 קואורדינטות:  9°0′0″N 29°42′0″E﻿ / ﻿9.00000°N 29.70000°E﻿ / 9.00000; 29.70000
 אזור זמן:  UTC +3
  מפת מיקום  מפה מפורטת     לחצו כדי להקטין חזרה    לחצו להגדלה     he tabBackground:;tabBorder:#aaa;defaultTab:0;
 
מדינת האיחוד (באנגלית: Unity; בערבית: الوحدة) הייתה אחת מעשרת מחוזות דרום סודאן. שטח המחוז היה כ-35,956 קמ"ר, גודל האוכלוסייה בו היה כ-585,801 נפש (נכון ל-2008) ובירתו הייתה בנטיו. המחוז היה אחד משלושה מחוזות בחבל ארץ הנילוס העליון הגדול ואוכלס על ידי שתי קבוצות אתניות עיקריות: שבט הנואר ושבט הדינקה.
חלוקה לנפות

מחוז מדינת האיחוד, בדומה לשאר המחוזות, חולק לנפות. בראש כל נפה עמד נציב שמינה נשיא המדינה, סאלווה קיר מאיארדיט.
להלן נפות המחוז:
נפת רובקונה (Rubkona)
נפת מאיום (Mayom)
נפת פנרינג (Panrieng)
נפת ליר (Leer)
נפת גויט (Guit)
נפת קוך (Koch)
נפת אביאמנום (Abiemnom)
נפת מאיינדיט (Mayendit)
נפת פאיינג'ייר (Payinjiar)
הערים הגדולות במחוז: בנטיו, מאיום, לייר ואדוק.
כלכלה

הפעילות הכלכלית העיקרית במחוז היא חקלאות. האנשים החיים במחוז הם בעיקר עמים ושבטים נוודים העוסקים בחקלאות וניהול משק חי, בעיקר בקר. גידול ירקות ופירות אינו נפוץ במחוז.
נפט

שדות הנפט הראשונים שהתגלו בסודאן היו בשנות השבעים של המאה העשרים. חברות נפט בינלאומיות שעסקו בחיפושי שדות נפט נוספים, עסקו גם בהעתקת מקום מגוריהם של האוכלוסייה שהתגוררה באזור. שדות הנפט הגדולים באזור הם BLOCK 5A ו"שדה יוניטי" שמוערך בכ-24 מיליון מטר מעוקב (כ-150 מיליון חביות) ושייך ברובו לדרום סודאן. צינור הנפט הראשי של סודאן מתחיל בשדה יוניטי עובר דרך בירת סודאן, ח'רטום, ונגמר אחרי 1600 ק"מ בפורט סודאן שמייצא את הנפט דרך הים האדום. עקב כך מהווה שדה יוניטי לאחד ממקורות הסכסוך בין הצפון לדרום וטרם נקבע גובה התשלום של דרום סודאן לסודאן על העברת הנפט שעובר דרכה לייצוא.
ראו גם

הנילוס העליון הגדול
הערות שוליים

↑  "מפת מחוז מדינת האיחוד" (PDF). פורסם על ידי האו"ם. 2010-03-08. אורכב מ-המקור (PDF) ב-2019-06-12. נבדק ב-2011-09-14.
↑  'סודאן, נפט וזכויות אדם', באתר www.hrw.org.
↑  NPA Group 2008, 'Sudan - Muglad Basin', www.npagroup.co.uk, 27 February. Retrieved on 5 March 2008.
תוואי צינור הנפט הראשי של סודאן
מגדל אירפול

מגדל אירפול (באנגלית: Earful Tower - "המגדל מלא האוזניים"- משחק מילים על השם מגדל אייפל) היה הסמל והלוגו של פארק השעשועים אולפני הוליווד של דיסני באתר הנופש דיסניוורלד שבפלורידה מאז הקמתו של פארק השעשועים ועד החלפת הסמל בכובע הקוסם בשנת 2001. מגדל זהה בצורתו משמש כיום כסמל וכלוגו של פארק השעשועים אולפני וולט דיסני באתר הנופש דיסנילנד פריז.
המגדל הוא למעשה מגדל מים שלראשו מחוברים שתי אוזניים שחורות כדוגמת אוזניו של מיקי מאוס, ובכך דומה המגדל לראשו של מיקי מאוס. המגדל בנוי בדומה למגדלי המים שהיו מקובלים באולפני הסרטים של הוליווד בראשית המאה, ועליהם היה (ולרוב עדיין נמצא) לוגו האולפן.
בחג המולד נהוג להלביש על המגדל כובע סנטה קלאוס אדום.
מגדל אירופה

| --- | --- |

 מידע כללי
 סוג:  גורד שחקים
 על שם:  אירופה 
 מיקום:  מדריד
 מדינה:  ספרד 
 הקמה ובנייה
 תקופת הבנייה:  ?–1985
 תאריך פתיחה רשמי:  1985 
 אדריכל:  Miguel de Oriol e Ybarra 
 סגנון אדריכלי:  הסגנון הבין-לאומי 
 מידות
 גובה:  121 מטר
 קומות:  30 
 קואורדינטות:  40°27′06″N 3°41′30″W﻿ / ﻿40.451666666667°N 3.6916666666667°W﻿ / 40.451666666667; -3.6916666666667
  (למפת מדריד מוגדלת) מגדל אירופה(למפת מדריד רגילה) מגדל אירופה
 
מגדל אירופה (בספרדית: Torre Europa) הוא גורד שחקים במדריד, בירת ספרד.
בנייתו של המגדל הושלמה בשנת 1985 כחלק מאזור העסקים AZCA. המגדל מתנשא לגובה של 121 מ' ב-30 קומות, והוא אחד מגורדי השחקים הגבוהים במדריד.
ב-5 באוקטובר 1990, פרצה שרפה בקומה ה-29 של המגדל, מבלי שנגרם נזק משמעותי. ב-1 במאי 2001, הפעיל ארגון אט"א פצצה במשקל 20 ק"ג במגדל. הפיצוץ לא גרם לנפגעים בנפש, והנזק העיקרי היה חלונות שבורים.
מוד לואיס

| --- | --- |

 לידה:  7 במרץ 1903 סאות' אוהיו, קנדה 
 פטירה:  30 ביולי 1970 (בגיל 67) דיגבי, קנדה 
 שם לידה:  Maud Kathleen Dowley 
 מדינה:  קנדה 
 בן או בת זוג:  Everett Lewis 
 
מוד לואיס (באנגלית: Maud Lewis; נולדה בשם מוד דוולי, 7 במרץ 1903 – 30 ביולי 1970) הייתה אמנית עממית קנדית. חיה בעוני עם בעלה בבית קטן במרשלטאון נובה סקוטיה על חוף האוקיינוס האטלנטי. זכתה להכרה לאומית בין השנים 1964 ו-1965.
השפעת עבודתה

ספרים, מחזות וסרטים נוצרו על חייה ועבודתה של לואיס, כולל הסרט "מודי" (2018) המתאר את חייה המאוחרים. ציירה למרות קשיים מוטוריים מלידה בידיה ובצווארה. עד היום, לואיס היא אחת מהאמניות העממיות הידועות של קנדה. עבודותיה והבית המשוחזר בו גרה מוצגים בגלריה לאמנות של נובה סקוטיה.
סגנון יצירתה

ציוריה של מוד לואיס התאפיינו בסגנון נאיבי ושימוש בצבעים בהירים. מרבית הציורים היו קטנים, בין השאר בשל הקושי שלה להניע את ידה. לואיס ציירה בעיקר פרחים וחיות, בהם שוורים, סוסים, ציפורים, צבאים, או חתולים. רבים מציוריה מתארים תמונות נוף מקומיות: סירות מתנדנדות על המים, סוסים מושכים מזחלות, דמויות מחליקות על הקרח. ציוריה נעשו בהשראת זיכרונות נוף ילדותה והסביבה בה חיה והם מגלמים את אהבתה לטבע ולחיות כגון כלבים, חתולים, צבים, ציפורים ופרות.
הערות שוליים

↑  brochure על האמנית, מוד לואיס, באתר דיגבי נובה סקוטיה, ‏1974
| --- | --- |
בקרת זהויות :  NLI: 987007400376405171  PLWABN: 9810533284105606  GND: 1098451821  ISNI: 0000 0000 7380 9610  LCCN: n91027365  NKC: xx0227172  SNAC: w6j70k1p  SUDOC: 235010693  VIAF: 65644391   WorldCat (עם VIAF): 65644391 
ערך זה הוא קצרמרבנושא אישים. אתם מוזמנים לתרום לוויקיפדיה ו.
ציורים בתערוכה של מוד לואיס
מאטי ואנהאנן

מאטי ואנהאנן (בפינית: Matti Vanhanen, ‏האזנהקובץ:Fi-Matti Vanhanen.ogg‏Ⓘ‏; נולד ב-4 בנובמבר 1955) הוא פוליטיקאי פיני, ראש ממשלת פינלנד בשנים 2003–2010, לשעבר יו"ר מפלגת המרכז בפינלנד, ונשיא המועצה האירופית במחצית השנייה של שנת 2006.
חייו

ואנהאנן נולד ביובסקולה שבפינלנד, בנם של האקדמאי טאטו ואנהאנן ואנני טיהונאן. הוא רכש ידע אקדמי בתחום מדע המדינה במסגרת תואר במדעי החברה אותו קיבל ב-1989. בשנים 1980–1983 היה ראש ליגת הצעירים במפלגת המרכז. לאחר מכן שימש חבר מועצת העיר אספו, בין השנים 1981–1984. החל מ-1985 ועד 1988 עבד כעיתונאי במקומון "קהסאנומאט", ולאחר מכן כעורך בפועל עד שנת 1991.
בשנה זו נבחר ואנהאנן לכהן כחבר בפרלמנט הפיני. כחבר הפרלמנט עסק בנושאי איכות הסביבה: הוא התנגד להקמת תחנת כוח גרעינית ב-1992, ובאותה העת שימש כחבר בהנהלת חברת החשמל "פורטום". הוא כיהן כחבר הוועדה לאיכות הסביבה בין 1991 ל-1995 והיה סגן יושב ראש סיעת מפלגת המרכז בפרלמנט בין 1994 ל-2000, ולאחר מכן ממלא מקום יושב ראש המפלגה עד 2003.
כמשקיף באיחוד האירופי היה ואנהאנן חבר בוועדת החוקה, שם ביקר את יושב ראש הוועדה, גיסארד דה אסטינג, כשתלטן. ואנהאנן התפטר מהוועדה ב-2003, אז מונה לשר ההגנה בממשלתה של אנלי יטנמקי. אחרי התפטרותה הוא מונה לראש הממשלה.
מ-2020 ועד 2021 ואנהאנן כיהן כשר האוצר של פינלנד
כפוליטיקאי משתייך ואנהאנן לזרם הליברלי של מפלגת המרכז המקורית, יחד עם שני שרים נוספים ממחוז אוסימה. ממשלתו קיצצה בהכנסות המסים מ-35.5 אחוזים ל–33.5 אחוזים, וואנהאנן שב וטען כי הוא מעוניין להמשיך בקיצוץ המיסים.
כמועמד מפלגת המרכז רץ ואנהאנן נגד הנשיאה המכהנת, טריה הלונן, אך הפסיד לאחר שהגיע למקום השלישי עם 18.6% תמיכה בלבד. בסיבוב השני תמך במועמד סאולי ניסטו כנגד שותפתו לקואליציה, הלונן.
ואנהאנן הכריז כי הוא מתנזר ממשקאות חריפים, באומרו שהוא לא אוהב את טעם האלכוהול. הוא נישא למריה ב-1985 ולזוג שני ילדים. הם התגרשו ב-2005.
הערות שוליים

↑  taz.de
| --- | --- |
בקרת זהויות :  GND: 1202579582  LCCN: nb2018017961  VIAF: 9026149544629200490008   WorldCat (עם VIAF): 9026149544629200490008
מדינת האטיי

| --- | --- |
דגל

 
 המנון לאומי:  מארש העצמאות (İstiklâl Marşı)
 ממשל
 משטר:  רפובליקה
 שפה נפוצה:  טורקית, ערבית
 עיר בירה:  אנטקיה 36°12′N 36°09′E﻿ / ﻿36.200°N 36.150°E﻿ / 36.200; 36.150  (והעיר הגדולה ביותר)
 רשות מחוקקת:  National Assembly of Hatay State 
 גאוגרפיה
 יבשת:  אסיה
 היסטוריה
 תאריכי הקמה:  7 בספטמבר 1938 
 תאריכי פירוק:  29 ביוני 1939 
 ישות קודמת:  סנג'ק אלכסנדרטה, המנדט הצרפתי בסוריה ובלבנון, הרפובליקה הסורית הראשונה 
 ישות יורשת:  נפת האטיי 
 שטח בעבר:  4,700 קמ"ר (נכון ל־1938)
 אוכלוסייה בעבר:  234,379 (נכון ל־1938)
 
מפת נפת האטיי כיום. השטח חופף לשטחה של מדינת האטיי למעט שלוש תת-הנפות הצפוניות - ארזין, דרטיול והאסה
בול של מדינת האטיי הנושא את דגלה
נשיא טורקיה איסמט אינני בעת הנפת הדגל הטורקי עם סיפוח המדינה לטורקיה
מדינת האטיי (בטורקית: Hatay devleti) הייתה רפובליקה שהתקיימה באזור האטיי בדרום אסיה הקטנה במשך כ-11 חודשים, החל בסוף שנת 1938 עת פרשה מהמנדט הצרפתי על סוריה, ועד למחצית שנת 1939, עת סופחה לטורקיה. שטחה של מדינת האטיי הוכרז זמן קצר לאחר הסיפוח כנפת האטיי וצורפו אליה שלוש תת-הנפות (İlçeler) של דרטייל (Dörtyol), ארזין (Erzin) והאסה (Hassa) בצפונה. סיפוחה של מדינת האטיי לטורקיה היה השינוי האחרון בגבולותיה. סוריה לא הכירה בריבונות הטורקית בהאטיי ובין שתי המדינות שררה מתיחות בעניין זה עד סוף שנת 2004 עת נשיא סוריה בשאר אל-אסד הודיע באופן רשמי כי סוריה ויתרה על דרישותיה בהאטיי.
רקע

עם סופה של מלחמת העולם הראשונה כבש הצבא הבריטי את צפון עיראק וסוריה של ימינו והגיע גם לאזור האטיי. זמן קצר לאחר מכן נכנסו כוחות צרפת לאזור מכוח חלוקת השליטה במזרח התיכון כפי שנוסחה בין בריטניה לצרפת בהסכם סייקס–פיקו ב-1916. מלחמת טורקיה–צרפת בדרום אסיה הקטנה באה לסיומה בהסכם אנקרה אשר נחתם ביום 20 באוקטובר 1921. לפי הסכם זה נסוגו הצרפתים משטחי דרום אנטוליה עליהם השתלטו, ובתמורה הכירו הטורקים במנדט הצרפתי על סוריה. אזור האטיי שנודע אותה עת כסנג'ק אלכסנדרטה הוכר כאזור אוטונומי בשל האוכלוסייה הטורקית הניכרת שהתגוררה בו. נוסף על הטורקים התגוררו בחבל בני לאומים רבים אחרים ובהם ערבים בני דתות שונות, יהודים, אשורים, כורדים, אלווים וארמנים. ב-1925 סופח החבל למנדט הצרפתי על סוריה אך עדיין נהנה ממעמד מנהלי נפרד.
הקמת מדינת האטיי

בחודש מרץ 1936 נפתחו שיחות בין צרפת לסורים בעניין עצמאותה של סוריה, ושישה חודשים לאחר מכן, בספטמבר 1936, נחתם הסכם בדבר הענקת עצמאות הדרגתית לסוריה. די היה בכך כדי לעורר מהומות אתניות בחבל אלכסנדרטה. ממשלת טורקיה הביאה את ענינו של החבל בפני חבר הלאומים בטענה כי האוכלוסייה הטורקית בחבל נמצאת תחת איום. מוסטפא כמאל אטאטורק דרש כי החבל, שלו העניק את השם "האטיי", יסופח לטורקיה בשל כך שרוב אוכלוסייתו הייתה טורקית. בתיווכו של חבר הלאומים, הוכרז החבל כאוטונומי בחודש נובמבר 1937, וזכה למעמד מיוחד במסגרת המנדט הצרפתי. החבל הוגדר כחלק מהמנדט, אך כקשור הן לטורקיה והן לצרפת בכל הקשור להגנתו. ב-1938 קיימו הצרפתים מפקד אוכלוסין בפיקוח בינלאומי ולפיו חולקו המושבים באספת החבל. מ-40 המושבים באספה הוענקו 22 לטורקים, 9 לאלווים, 5 לארמנים, 2 לערבים סונים ו-2 לערבים נוצרים. ב-4 ביולי 1938 חתמו צרפת וטורקיה הסכם דו צדדי בעניין מעמדו של חבל אלכסנדרטה ואספת החבל התכנסה לאחר עריכת בחירות ב-22 ביולי 1938.
בתואנה כי בין האוכלוסייה הטורקית לערבית פרצו מהומות, הכריזה האספה ב-2 בספטמבר 1938 על ניתוקו של החבל מהמנדט הסורי ועל הפיכתו לרפובליקה עצמאית, היא מדינת האטיי. המדינה החדשה אימצה דגל דומה להפליא לדגל טורקיה, וההבדל היחיד בין השניים היה הכוכב הלבן המופיע בדגל הטורקי שהפך לחלול בדגלה של מדינת האטיי. מארש העצמאות (İstiklâl Marşı), המנון טורקיה, אומץ כהמנונה של המדינה. ב-6 בפברואר 1939 הוחל החוק הטורקי במדינת האטיי וב-13 במרץ 1939 הונהגה בה הלירה הטורקית כהילך החוקי. הלכה למעשה נשלטה מדינת האטיי על ידי טורקיה: נשיאה טייפור סקמן (Tayfur Sökmen) היה חבר הפרלמנט הטורקי בעברו, וראש ממשלתה אבדורחמן מלק (Abdurrahman Melek) אף כיהן בפרלמנט הטורקי במקביל לחלק מכהונתו במדינת האטיי.
הסיפוח לטורקיה

בעקבות משאל עם עליו הורתה אספת החבל, היא החליטה ב-23 ביוני 1939 על הצטרפותו של החבל לרפובליקה הטורקית וצרפת נתנה את הסכמתה לצעד. ב-7 ביולי 1939 הפכה מדינת האטיי לנפת האטיי בטורקיה, ואליה צורפו שלוש תת-נפות טורקיות אשר הגדילו את חלקה של האוכלוסייה הטורקית בסך אוכלוסיית הנפה. ההרכב האתני בנפה השתנה גם בשל כך שארמנים וערבים רבים עזבו את נפת האטיי ועברו להתגורר בסוריה.
ראו גם

היסטוריה של טורקיה
אנטקיה
הערות שוליים

↑  Turkey singing a new tune, Haaretz on line, January 9, 2005
| --- | --- |
בקרת זהויות :  BnF: cb169668500 (data)  VIAF: 315951309   WorldCat (עם VIAF): 315951309
מוזיאון האוויר והחלל הצרפתי

| --- | --- |

חזית המוזיאון
 מידע כללי
 סוג:  מוזיאון צבאי, מוזיאון לאומי, מוזיאון תעופה 
 כתובת:  לה בורז'ה, צרפת
 מיקום:  לה בורז'ה 
 מדינה:  צרפת 
 מבקרים בשנה:  194,394 (נכון ל־2018)
 הקמה ובנייה
 תקופת הבנייה:  ?–1919
 תאריך פתיחה רשמי:  1921 
 קואורדינטות:  48°56′50″N 2°26′06″E﻿ / ﻿48.947147222222°N 2.4349138888889°E﻿ / 48.947147222222; 2.4349138888889
 www.museeairespace.fr
  (למפת איל-דה-פראנס מוגדלת) פריז ורסאי מלאן אוורי פונטואז נורמנדי סאנטר-עמק הלואר בורגון פראנש-קונטה  גר. אסט  או-דה-פראנס קרטיי מומוזיאון האוויר והחלל(למפת איל-דה-פראנס רגילה) פריז ורסאי מלאן אוורי פונטואז נורמנדי סאנטר-עמק הלואר בורגון פראנש-קונטה  גר. אסט  או-דה-פראנס קרטיי מומוזיאון האוויר והחלל(למפת צרפת רגילה) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי מוזיאון האוויר והחלל(למפת צרפת מוגדלת) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי מוזיאון האוויר והחלל
 
מוזיאון האוויר והחלל (צרפתית: Musée de l'Air et de l'Espace) הוא מוזיאון העוסק בתולדות התעופה. המוזיאון הממוקם בקצה שדה התעופה לה בורז'ה שבקומונה לה בורז'ה, הוא המוזיאון האווירי הוותיק ביותר בעולם, אחרי וושינגטון. המוזיאון, שנוצר בעקבות מלחמת העולם הראשונה, עבר לטרמינל האווירי לה בורז'ה בשנת 1975. הוא הפך למוסד מנהלי ציבורי בשנת 1994 ובעל התווית "מוזיאון דה פראנס".